לאנאי

לאנאי (באנגלית: Lanai) הוא אי במחוז מאווי שבמדינת הוואי בארצות הברית. מכונה גם אי האננס בשל עברו העשיר בגידולי הפרי. החל משנת 2012 נמצא 98% משטח האי בבעלותו הפרטית של איל ההון לארי אליסון ממייסדי אורקל, קודם לכן החזיקה חברת Castle & Cooke ב-95% משטח האי.

שטח האי כ-364 קמ"ר והוא השישי בגודלו באיי הוואי והארבעים ושניים בגודלו מכל האיים השייכים לארצות הברית. בצפון מפרידה בין לאנאי ובין האי מולוקאי תעלת קאלואי וממזרח מפרידה בין לאנאי ובין האי מאווי תעלת אואו. הנקודה הגבוהה ביותר באי (1,026 מטר מעל פני הים) נקראת לאנאיהל.

על פי מפקד האוכלוסין של שנת 2010 חיים באי 3,102 איש. צפיפות האוכלוסין באי היא 9 איש לקמ"ר. היישוב היחיד באי הוא העיר לאנאי שממוקמת במרכז האי.

קישורים חיצוניים

 
 
 

הוואי: איים